אנחנו איתן! نحن معكن! - מימונה - גיוס המונים - גמיש והכל או כלום - מימון המונים
אנחנו איתן! نحن معكن!
משקיעים (182)
2017-10-02T16:04:09+03:00
עדכון 4. רגע לפני תום הקמפיין, סיפור אחד חשוב
קודם כל תודה ענקית על ההתגייסות שלכם! בזכותכן גייסנו כבר כמעט 30 אלף ש"ח, שישמשו אותנו לסיוע משפטי וציבורי לנשים נפגעות. רגע לפני סיום, רצינו לספר לכם סיפור אחד על תשובה שקיבלנו מהפרקליטות לפני כמה ימים, ומסביר בדיוק למה אנחנו נלחמות.
בעמוד הקמפיין כתבנו לכן על מ', שעברה מסכת של הטרדות ופגיעות מיניות חמורות, בחקירת שב"כ: חוקר אחד הניח למ' יד על הרגל, השני נשק לה במצח וקרא לכך "נשיקה מתוך כבוד" מפני ש"מחבבים אותה". ההטרדה והפגיעה המינית ביחד עם אמצעים נוספים היו חלק מנסיון מכוון של החוקרים לשבור אותה בחקירה. מ' החליטה, באומץ רב, להתלונן. כפי שכבר כתבנו - התלונה נסגרה ללא חקירה פלילית. ערערנו. בשבוע שעבר, אחרי שבע שנים ארוכות שבמהלכן מ' לא יכלה להמשיך בחייה, קיבלנו סוף סוף תשובה לערר. התשובה מקוממת.
התלבטנו מאוד מה הדבר הראשון לספר לכן על מה שנכתב בתשובה לערר של מ'. אולי לספר קודם כל שלדעת משרד המשפטים חשוב היה לציין קודם כל "כי התלונה הוגשה במרץ 2012, בחלוף כשנה ושמונה חודשים ממועד החקירה. השיהוי בהגשת התלונה, מקהה לכאורה, ולו במידת מה, ממידת העניין שמרשתכן עצמה מצאה בבירור טענותיה". כלומר, לדעת משרד המשפטים, אם אישה בוחרת להתלונן שנה ושמונה חודשים לאחר שהוטרדה מינית - סימן שהיא לא נפגעה מספיק ואין ממש בתלונתה.
אולי לספר לכם שחלק מהנימוקים לסגירת הערר היו שלטענת החוקר, "ככל שנאמרו על ידו לעוררת דברים בנוגע למראה החיצוני שלה, אלא לא נאמרו כמחמאה, אלא כחלק רלוונטי מהחקירה שהתקיימה באותה עת". זאת אומרת, לדעת משרד המשפטים לגיטימי לגמרי להטריד מינית אישה כחלק מהחקירה.
אולי נספר גם שבמהלך אותן שבע שנים בהן התיק השתהה במשרד המשפטים ובשב"כ, אחד החוקרים שהיו מעורבים בחקירה נסע לחו"ל ולא ניתן לאתרו יותר - מה שלדעת משרד המשפטים, היא סיבה נוספת לסגור את התיק ללא חקירה פלילית. החוקר השני, שאותו כן איתרו, אמר אגב שהנגיעה ברגלה של האישה "אינה זכורה לו, ואם התקיימה - נתפסה בעיניו כמגע אקראי".
למה במדינת ישראל, שיכלה להרשיע נשיא באונס, שיכלה להדיח שר בכיר על מגע מיני אסור, הטרדה מינית של פלסטינית נתפסת ככלי חקירה לגיטימי? איך אישה בכירה במשרד המשפטים יכולה לחתום בקלות כזו על גרסה שמאששת הטרדה מינית כחלק מחקירה? איך משרד המשפטים, שלמד כבר ממקרים אזרחיים רבים שלנשים לוקח זמן רב ואומץ רב להתלונן על פגיעה מינית וכי זמן אינו מקהה את הטראומה, יכל לסגור בקלות כזו את הערר ומדוע לוקח שבע שנים להחזיר תשובה סופית במקרה? אין לנו תשובות לכל השאלות האלו. רק ברור לנו שהמצב הזה לא יכול להימשך.
נשמח אם תשתפו את הסיפור הזה עם חברות וחברים שימצאו בו עניין, ואולי יחליטו לעזור לנו אף הם בישורת האחרונה של הקמפיין.
תודה רבה לכולכן ולכולכם,
צוות הוועד הציבורי נגד עינויים בישראל
2017-09-27T09:38:22+03:00
עדכון 3. יומיים אחרונים! עברנו את ה-50% - בואו נגיע ל-30 אלף עוד היום!
תומכות ותומכים אלופים!
בזכותכם הקמפיין מתקדם בצעדי ענק ועברנו כבר את החצי!
בואו נגיע ל-30 אלף עוד היום - זה לגמרי אפשרי. כיצד?
כדי לעשות את זה אנחנו צריכים רק עוד 25 תורמים ותורמות שיתרמו היום. עזרו לנו ושתפו את סרטון הקמפיין בפייסבוק:
או את אחד מהסיפורים של הנשים להן עזרנו בשנים האחרונות
לכל אישה יש זכות להיות מוגנת מאלימות! יחד נוכל לעשות זאת.
בתודה ענקית ובברכת חתימה טובה,
2017-09-24T10:03:15+03:00
עדכון 2. נותרו חמישה ימים! עזרו לנו להגיע ליעד
חתימה טובה לתומכות ולתומכים! נותרו לנו עוד חמישה ימים בלבד להגיע ליעד וכל תרומה ושיתוף יעזרו. שתפו את הקמפיין ויחד נגשים את המטרה החשובה הזו! ספרו לחברות על התשורות שלנו שנתרמו באהבה לקמפיין: קפה ומאפה ב"טוני ואסתר" בתל אביב, שיעורי יוגה ופילאטיס, תספורת בשיטה טבעית, ספר חתום על ידי מאיר שלו ועוד! יחד נביא את השינוי
2017-09-13T14:00:32+03:00
עדכון 1. כל הכבוד! הגענו ל-25% מהסכום. ממשיכים עד ליעד!
!חברות וחברים, אתם אלופים
.בזכותכם הצלחנו להגיע לרבע מסכום היעד בחלק הראשון של הקמפיין ואנחנו ממשיכים בשיא המרץ עד ליעד.
רצינו לספר לכם על המתנות המגניבות שאנחנו מציעים לתורמים: שיעור יוגה אצל טלי בן-יצחק במתנה, קפה ומאפה ב"בסתת" - בית הקפה החדש והמדובר בירושלים, כרטיס זוגי להצגה "פרדייז" של תיאטרון קליפה וגם סלפי עם האחת והיחידה - שושקה. מכירים מישהו שמחפש מתנה יפה ומקורית לראש השנה? הציעו לו או לה לתרום בשם החברים והמשפחה ולקבל עבורם את אחת מהמתנות הנהדרות הללו, שנתרמו באהבה לקמפיין. שתפו את הקמפיין ויחד נגשים את המטרה החשובה הזו!
182 משקיעים
₪30,296 הושקע מתוך ₪ 50,000
₪18 ($5.14) תודה על הסולידריות! תודה רבה! התמיכה שלך תסייע לנשים המעידות כנגד אלימות ממסדית. ₪50 ($14.29) מיקסטייפ סולידריות נשית בעריכה מיוחדת תודה רבה! מיקסטייפ מושקע עם שירי סולידריות נשית מרימים בשלל שפות, יישלח אליכם אישית בפורמט דיגיטלי 0 זמינים מתוך 30 ₪50 ($14.29) קפה ומאפה ב"בסתת" קפה ומאפה משובחים בבית הקפה המקסים החדש במרכז ירושלים 0 זמינים מתוך 5 ₪50 ($14.29) חפש את המטמון בירושלים בואו לחפש את המטמון בסיור משחקי בירושלים! הסיור-משחק, בהנחיית ג'ייד רזא, מיועד למבוגרים ויתקיים במרכז העיר בירושלים ביום ו' ה-27.10.17 בין השעות 10:30-12:00. 7 זמינים מתוך 10 ₪70 ($20.00) חרוזים לשינוי תודה רבה! נשלח לך חרוזים מעבודת יד להרכבת צמיד ייחודי. ₪75 ($21.43) כניסה חינם לשיעור יוגה תודה רבה! נעניק לך כניסה חינם לשיעור יוגה בירושלים בהדרכת טלי בן-יצחק המקסימה 5 זמינים מתוך 10 ₪80 ($22.86) "טוני ואסתר" זוגי קפה "טוני ואסתר" המתוק בשוק לוינסקי בת"א ייתן לך ולחבר/ה פעמיים קפה משובח וצלחת עוגיות זוגית. 0 זמינים מתוך 5 ₪80 ($22.86) תומכים ומתחטבים שיעור פילאטיס מיוחד לתורמות/ים בבית אליאנס ההיסטורי בירושלים. השיעור, בהנחיית גילי רחמקין, יתקיים ביום ב' ה-2/10 בין השעות 20:00-21:00 ומיועד לנשים ולגברים כאחד. 5 זמינים מתוך 8 ₪85 ($24.29) מה שכל אישה צריכה! שיעור הגנה עצמית מיוחד לתורמות שיעור הגנה עצמית חד-פעמי ומיוחד לתורמות עם נועה ללוש, מדריכת אמנויות לחימה והגנה עצמית. השיעור, לנשים בלבד, יתקיים ביום שישי 3/11, בין השעות 15:00-17:00 בסטודיו במרכז תל אביב 2 זמינים מתוך 20 ₪90 ($25.71) נשיקה וסלפי עם שושקה, הדיוה הגדולה מהחיים שושקה עצמה תגיע כדי להצטלם איתכם לסלפי מושלם בטיילת תל אביב על רקע השקיעה, ותקבלו ממנה גם תלוש נשיקה אישי! 4 זמינים מתוך 5 ₪100 ($28.57) דיסק חתום של האחיות לוז דיסק חתום על ידי בנות ההרכב הווקאלי הנהדר 0 זמינים מתוך 10 ₪110 ($31.43) גינת בר תודה רבה! נשלח לך עותק של הספר "גינת בר" חתום ע"י הסופר מאיר שלו והמאיירת רפאלה שיר. ₪150 ($42.86) "נשיותי"- מוצרי הגיינה נשית אקולוגית שובר על סך 100 ש"ח ל"נשיותי"- מוצרי הגיינה נשית אקולוגית www.nashiuti.co.il 0 זמינים מתוך 3 ₪200 ($57.14) קליפה לילדים זוג כרטיסים לאחת מהצגות הילדים של תאטרון "קליפה" בת"א. 0 זמינים מתוך 1 ₪250 ($71.43) כרטיס זוגי למופע הפרפורמנס "פני שטח" בתיאטרון תמונע כרטיס זוגי למופע "פני שטח""פני שטח" - פרפורמנס לארץ וקהל מאת ובביצוע נופר סלע, כבר זכה לשבחי הביקורת. עכשיו גם אתן מוזמנות ומוזמנים! המופע יתקיים בתיאטרון תמונע בת"א, ביום ה' ה12.10 ב20:00. 0 זמינים מתוך 3 ₪300 ($85.71) תספורת ייחודית בשיטה הטבעית אצל יסמין הספרית גם תרמת למטרה טובה וגם התחדשת בתספורת שווה! רעננו את שיערכן/ם ללא כימיקלים, פנים וגוונים! התספורת תתקיים בבית התומך/ת, בזמן הנוח לכן/ם. מיועד לנשים ולגברים כאחד. 4 זמינים מתוך 5 ₪350 ($100.00) זוג כרטיסים להצגה "פרדייז" זוג כרטיסים להצגה "פרדייז" של תאטרון "קליפה" בת"א. למימוש בתאריך לבחירתכםן, בתיאום מראש 0 זמינים מתוך 1 ₪500 ($142.86) יש חופש ביטוי? תודה רבה! העיתונאית והפעילה החברתית תמי מולד-חיו תעביר אצלכם בבית ערב על "תקשורת וחופש הביטוי בעולם של פוסט-אמת" ₪1,000 ($285.71) חוג בית תודה רבה! בחרו מקום, ממטולה עד אילת, ואנחנו נגיע אליכם - עם כיבוד - כדי לדבר על מה קורה כרגע בתחנות משטרה ובחדרי חקירה, ואיך ניתן לשפר את המצב. ₪1,500 ($428.57) צעד ענק לשיווין וכבוד לנשים תודה רבה! התרומה שלך תסייע לנו בהדרכת נשים לקראת התמודדות עם רשויות החוק, בפרסום ובפניה לתקשורת עבור נשים שנפגעו, ובסיוע משפטי לנשים שנפגעו.